**Αρμοδιότητες που έχουν οι Περιφέρειες στους ΤΟΕΒ**

Στην Εγκύκλιο του Υπουργείου Αγροτικής Ανάπτυξης & Τροφίμων, με αριθμ. πρωτ.: 1552/134721/05-10-2018 «Διευκρινήσεις για την εφαρμογή του άρθρου 46 του ν. 4456/2017, του άρθρου 66 του ν. 4546/2018 και της απόφασης αριθ. 3252/99092/2017, περί θεμάτων Έργων και Οργανισμών Εγγείων Βελτιώσεων» ΑΔΑ: ΩΧΨΟ4653ΠΓ-222, (σελ. 6-10), αναφέρονται τα εξής:

**Αρμοδιότητες που έχουν οι Περιφέρειες, όπως εξειδικεύονται με το Άρθρο 1 της ΚΥΑ 3252/99092/2017:**

**Άρθρο 1**

Με το άρθρο 1 εξειδικεύονται οι αρμοδιότητες αναφορικά με τα Έργα και τους Οργανισμούς Εγγείων Βελτιώσεων (ΟΕΒ) που αναλαμβάνουν οι Περιφέρειες σύμφωνα με το άρθρο 46 του ν. 4456/2017. Διευκρινίζεται ότι στην εν λόγω ΚΥΑ δεν θεσπίζονται νέες αρμοδιότητες, αλλά περι­γράφονται οι αρμοδιότητες που ήδη υφίστανται στην νομοθεσία περί έρ­γων και οργανισμών εγγείων βελτιώσεων και ασκούν πλέον οι Περιφέ­ρειες. Οι εν λόγω αρμοδιότητες ασκούνται σύμφωνα με την ισχύουσα νομοθεσία περί εγγειοβελτιωτικών έργων και ΟΕΒ, ιδίως τις διατάξεις του ν.δ. 3881/1958 (Α΄181) και τις κατ’ εξουσιοδότησή του εκδοθείσες κανονιστικές πράξεις, του ν.δ. 1277/1972 (Α΄213), του ν. 497/1974 (Α΄203), του ν. 414/1976 (Α΄212) και τις κατ’ εξουσιοδότησή του εκδο­θείσες κανονιστικές πράξεις, του ν. 3704/1957 (Α΄98) και τις κατ’ εξου­σιοδότησή του εκδοθείσες κανονιστικές πράξεις, όπως ισχύουν. Αναλυ­τικά, οι εν λόγω αρμοδιότητες, σε συνδυασμό με τις σχετικές διατάξεις στις οποίες αναφέρονται, καθώς και τυχόν διευκρινίσεις κατά περίπτωση, παρατίθενται στη συνέχεια:

α) Η μεταβίβαση στους ΟΕΒ των αρμοδιοτήτων διοίκησης, λειτουρ­γίας και συντήρησης των εγγειοβελτιωτικών έργων.

[ν.δ. 3881/58, άρθρο 6, ΥΑ 17443/1975]

β) Ο χαρακτηρισμός (ταξινόμηση) των εγγειοβελτιωτικών έργων.

[ν.δ. 3881/58, άρθρο 5]

Ο χαρακτηρισμός των έργων, που αφορά σε νέα έργα που θα λειτουρ­γήσουν οι υπό σύσταση ΟΕΒ ή θα μεταβιβαστούν στους ήδη υπάρχοντες, θα γίνεται σύμφωνα με τα οριζόμενα στο άρθρο 5 του ν.δ. 3881/1958.

γ) Η μεταβίβαση στους ΟΕΒ της αρμοδιότητας διοίκησης έργων αξιο­ποίησης εδάφους της περιοχής των εγγειοβελτιωτικών έργων.

[ν.δ. 3881/58, άρθρο 14, παρ. 3]

δ) Η δυνατότητα άσκησης αρμοδιοτήτων διοίκησης, λειτουργίας και συντήρησης εγγειοβελτιωτικών έργων, εξ’ ολοκλήρου ή εν μέρει, κατ’ εξαίρεση και μέχρι την ολοκλήρωση των έργων, σε περίπτωση αδυναμίας των ΟΕΒ.

[ν.δ. 3881/58, άρθρο 12, παρ. 3]

ε) Ο καθορισμός της περιόδου ανάπτυξης των εγγειοβελτιωτικών έρ­γων.

[ν.δ. 3881/58, άρθρο 11, ΥΑ 17443/1975]

στ) Ο ορισμός μελών του οικείου Περιφερειακού Γνωμοδοτικού Συμ­βουλίου Εγγειοβελτιωτικών Έργων.

[ν.δ. 3881/58, άρθρο 3, άρθρο 23 παρ.3‐4, όπως ισχύει, β.δ.27‐2‐59 / ΦΕΚ Α΄ 50, όπως ισχύει]

ζ) Η εισήγηση στο Υπουργείο Αγροτικής Ανάπτυξης και Τροφίμων (ΥΠΑΑΤ) για τη σύσταση, κατάργηση και συγχώνευση Γενικών Οργα­νισμών Εγγείων Βελτιώσεων (ΓΟΕΒ), μετά από γνώμη του οικείου Πε­ριφερειακού Γνωμοδοτικού Συμβουλίου Εγγειοβελτιωτικών Έργων.

[ν.δ. 3881/58, άρθρο 19, β.δ. 13‐9‐59 / ΦΕΚ Α΄243, άρθρα 10 και 42, ν. 4456/17, άρθρο 46, παρ. 3α]

η) Η έγκριση χρηματοδότησης συμπληρωματικών έργων και η υλο­ποίηση του προγράμματος δημοσίων επενδύσεων για την εκτέλεση συ­μπληρωματικών έργων.

[ν. 414/1976, άρθρο 2, παρ. 1, ν.δ. 1277/72 άρθρο 1, παρ. 1, 2 και 3]

θ) Η δυνατότητα ανάθεσης στους ΓΟΕΒ των αρμοδιοτήτων διοίκησης, λειτουργίας και συντήρησης αντλιοστασίων που εξυπηρετούν έργα Β΄ τάξης.

[ν. 414/76, άρθρο 6, παρ. 2]

ι) ορισμός των ζωνών εγγειοβελτιωτικών έργων.

[ν.δ. 497/74, άρθρο 1, παρ. 2, 3 και 4]

ια) Η μεταβίβαση της διαχείρισης, διοίκησης και εκμετάλλευσης ζω­νών εγγειοβελτιωτικών έργων σε ΟΕΒ.

[ν.δ. 497/74, άρθρο 2, παρ. 2 και 3]

ιβ) Η διαχείριση, διοίκηση και εκμετάλλευση ζωνών εγγειοβελτιωτι­κών έργων που δεν έχουν μεταβιβαστεί σε ΟΕΒ.

[ν.δ. 497/74, άρθρο 3, παρ. 1]

ιγ) Ο καθορισμός του τρόπου εκμετάλλευσης των ζωνών εγγειοβελτι­ωτικών έργων.

[ν.δ. 497/74, άρθρο 4, παρ. 1]

ιδ) Η μέριμνα και η διενέργεια των απαραίτητων διαδικασιών για τη συγκρότηση Προσωρινών Διοικουσών Επιτροπών (ΠΔΕ) για τη διοί­κηση, λειτουργία και συντήρηση εγγειοβελτιωτικών έργων.

[ν.δ. 3881/58, άρθρο 16, παρ. 5, β.δ. 13‐9‐59 / ΦΕΚ Α΄243, άρθρο 19]

ιε) Η μέριμνα για την πραγματοποίηση εργασιών συντήρησης και λει­τουργίας εγγειοβελτιωτικών έργων.

[ν. 414/76, άρθρο 4, παρ. 1]

ιστ) Η εισήγηση προς τον Συντονιστή της οικείας Αποκεντρωμένης Διοίκησης ή τον ασκούντα καθήκοντα Γενικού Γραμματέα Αποκεντρω­μένης Διοίκησης για τα πρόσωπα των μη αιρετών μελών που συμμετέ­χουν στο Διοικητικό Συμβούλιο (ΔΣ) ΓΟΕΒ.

[ν.δ. 4546/58, άρθρο 66, παρ. 2α]

ιζ) Η οργάνωση προγραμμάτων εκπαίδευσης αγροτών για τη σωστή λειτουργία, συντήρηση και αξιοποίηση των λειτουργούντων συλλογικών εγγειοβελτιωτικών έργων, καθώς και για τη σωστή χρήση των τεχνικών στοιχείων αυτών.

[ν.δ. 3881/58, άρθρο 14, παρ. 1, εδ. στ, ν. 4456/2017, άρθρο 46, παρ. 1]

ιη) Η διάλυση Τοπικών Οργανισμών Εγγείων Βελτιώσεων (ΤΟΕΒ).

[β.δ. 13‐9‐59 / ΦΕΚ Α΄243, άρθρο 39]

ιθ) Η μέριμνα για τη διαδικασία εκκαθάρισης καταργούμενων ή δια­λυόμενων ΤΟΕΒ.

[β.δ. 13‐9‐59 / ΦΕΚ Α΄243, άρθρο 12, παρ. 1, άρθρο 40]

κα) Η μέριμνα για τη βελτίωση, συμπλήρωση, ανακαίνιση και επέ­κταση εγγειοβελτιωτικών έργων που έχουν μεταβιβαστεί στους ΟΕΒ.

[ν.δ. 1277/72, άρθρο 1]

κβ) Η μέριμνα για τη χρηματοδότηση συμπληρωματικών εγγειο­βελτιωτικών έργων δικαιοδοσίας των ΟΕΒ και η εκτέλεσή τους.

[ν. 414/1976, άρθρο 2, παρ. 1, ν.δ. 1277/72 άρθρο 1, παρ. 1, 2 και 3]

κγ) Η μέριμνα για τη συντήρηση και αποκατάσταση φθορών ή ζημιών, οι οποίες προκαλούνται μετά τη μεταβίβαση των έργων στους ΟΕΒ.

[ν. 414/76, άρθρο 2, παρ. 1β]

κδ) Η συγκέντρωση τεχνικών στοιχείων και στοιχείων λειτουργίας εγγειοβελτιωτικών έργων, δικαιοδοσίας ΓΟΕΒ, ΤΟΕΒ, ΠΔΕ και Τοπι­κών Επιτροπών Αρδεύσεων (ΤΕΑ), και η αποστολή τους σε ετήσια βάση στην αρμόδια υπηρεσία του ΥΠΑΑΤ.

[ν.δ. 3881/1958 όπως ισχύει, π.δ. 97/2017]

κε) Η εισήγηση προς τον Συντονιστή της οικείας Αποκεντρωμένης Διοίκησης ή στον Ασκούντα καθήκοντα Γενικού Γραμματέα Αποκε­ντρωμένης Διοίκησης για την απόλυση των αιρετών μελών ΔΣ των ΓΟΕΒ, εφόσον συντρέχουν οι λόγοι που προβλέπονται στην παρ. 2β του άρθρου 20 του ν.δ. 3881/58 (Α΄181).

[ν.δ. 3881/58, άρθρο 20, παρ. 2β, ν.δ. 4546/58, άρθρο 66, παρ. 2α]

κστ) Η διάθεση πιστώσεων δημοσίων επενδύσεων για συμμετοχή του Δημοσίου στις δαπάνες διοίκησης, λειτουργίας και συντήρησης και απο­κατάστασης ζημιών από πλημμύρες ή άλλη αιτία που συνιστά ανωτέρα βία σε έργα εγγείων βελτιώσεων δικαιοδοσίας των ΟΕΒ, καθώς και η εκτέλεσή τους.

[ν. 414/76, άρθρο 2 όπως ισχύει, π.δ. 332/1983]

Με την εν λόγω αρμοδιότητα αποσαφηνίζεται ότι η Περιφέρεια, πέραν του ΥΠΑΑΤ, δύναται να συμμετέχει στις δαπάνες διοίκησης, λειτουργίας και συντήρησης και αποκατάστασης ζημιών από πλημμύρες ή άλλη αιτία που συνιστά ανωτέρα βία σε έργα εγγείων βελτιώσεων δικαιοδοσίας των ΟΕΒ.

κζ) Η επέκταση ή μείωση της περιοχής δικαιοδοσίας ΤΟΕΒ και ο ορι­σμός του αριθμού των αντιπροσώπων που εκλέγονται από τις Τοπικές Συνελεύσεις των ΤΟΕΒ και συγκροτούν τη Γενική Συνέλευσή (ΓΣ) τους.

[β.δ. 195/1963, άρθρο 2]

κη) Η αντικατάσταση ολόκληρου ή μέρους του ΔΣ ΤΟΕΒ, σε περί­πτωση πλημμελούς λειτουργίας του ΤΟΕΒ.

[ν.δ. 3881/58, άρθρο 20, παρ. 2α, β.δ. 13‐9‐59 / ΦΕΚ Α΄243, άρθρο 26, β.δ. 195/1963, άρθρο 7]

κθ) Η αντικατάσταση των αντιπροσώπων που εκλέγονται από τις Το­πικές Συνελεύσεις των ΤΟΕΒ, λόγω αδικαιολόγητων απουσιών σε συνε­λεύσεις της ΓΣ.

[β.δ. 13‐9‐59 / ΦΕΚ Α΄243, άρθρο 20, παρ. 5, β.δ. 195/1963, άρθρο 3, παρ. 2]

λ) Η διενέργεια των απαραίτητων διαδικασιών για τη συγκρότηση προσωρινού ΔΣ των ΤΟΕΒ, σε περίπτωση απροθυμίας των ενδιαφερομέ­νων να εκλέξουν το ΔΣ του ΤΟΕΒ.

[ν.δ. 3881/58, άρθρο 16, παρ. 4]

λα) Η σύγκληση των Τοπικών ή Γενικών Συνελεύσεων των ΤΟΕΒ.

[β.δ. 13‐9‐59 / ΦΕΚ Α΄243, άρθρο 20, παρ. 2, 3, β.δ. 195/1963, άρθρο 2, παρ. 6 και άρθρο 3, παρ. 1]

λβ) Η παροχή εντολής για πρόοδο των εργασιών των ΓΣ και ο αυτε­πάγγελτος διορισμός των αντιπροσώπων στις ΓΣ των ΤΟΕΒ, σε περί­πτωση μη εκλογής αυτών από τις Τοπικές Συνελεύσεις.

[β.δ. 13‐9‐59 / ΦΕΚ Α΄243, άρθρο 17, παρ. 11, Π.Δ. 332/83]

λγ) Η σύνταξη τεχνικής έκθεσης με προϋπολογισμό των απαιτούμενων δαπανών συντήρησης των έργων, εφ’ όσον αυτό δεν είναι εφικτό να πραγματοποιηθεί από τους ΤΟΕΒ.

[ν.δ 1277/74, άρθρο 3, παρ. 2, ν. 414/76, άρθρο 4, παρ. 1]

λδ) Η αναγκαστική εγγραφή κονδυλίων στους προϋπολογισμούς των ΤΟΕΒ για τις δαπάνες υπέρ ΓΟΕΒ, σε περίπτωση άρνησης εγγραφής από τους ΤΟΕΒ.

[ν.δ. 1277/72, άρθρο 3, παρ. 3]

λε) Η παροχή οδηγιών και η παρακολούθηση εφαρμογής σχεδίων και εργασιών συντήρησης από τους ΟΕΒ.

[ν. 414/76, άρθρο 4]

λστ) Η έγκριση εκτέλεσης εργασιών συντήρησης και λειτουργίας εγ­γειοβελτιωτικών έργων που έχουν μεταβιβαστεί στους ΟΕΒ, απολογι­στικά.

[ν. 414/1976, άρθρο 4]

Η εν λόγω έγκριση αφορά σε επείγουσες εργασίες, που δεν περιλαμ­βάνονται στον προϋπολογισμό του τρέχοντος έτους.

λζ) Η έγκριση πραγματοποίησης δαπάνης από τους ΟΕΒ, απολογι­στικά δι’ αυτεπιστασίας.

[ν. 414/1976, άρθρο 4, β.δ. 13‐9‐59 / ΦΕΚ Α΄243, άρθρο 3, παρ. 2]

Η εν λόγω έγκριση αφορά σε δαπάνες επειγουσών εργασιών, σύμφωνα με την παρ. 3 του άρθρου 4 του ν. 414/1976, που δεν περιλαμβάνονται στον προϋπολογισμό του τρέχοντος έτους.

λη) Η εξέταση ενστάσεων, για επιβολή στρεμματικής εισφοράς, που υποβάλλονται από ωφελούμενους από τα εγγειοβελτιωτικά έργα των ΟΕΒ.

[β.δ. 13‐9‐59 / ΦΕΚ Α΄243, άρθρο 28, παρ. 2]

λθ) Η έγκριση αιτημάτων για δανειοδότηση των ΟΕΒ.

[β.δ. 13‐9‐59 / ΦΕΚ Α΄243, άρθρα 33 και 48]

μ) Η εποπτεία και ο τεχνικός έλεγχος των ΟΕΒ για την εκπόνηση ερευνών και μελετών και για την εκτέλεση εργασιών συντήρησης των έργων.

[ν.4456/2017, β.δ. 13‐9‐59 / ΦΕΚ Α΄243, άρθρο 9]

μα) Η εξέταση ενστάσεων κατά αποφάσεων των ΔΣ των ΟΕΒ.

[β.δ. 13‐9‐59 / ΦΕΚ Α΄243, άρθρο 1, παρ. 2]

μβ) Η θεώρηση των βιβλίων και στοιχείων που υποχρεούνται να τη­ρούν οι ΟΕΒ και η παροχή οδηγιών στους ΟΕΒ για τον τρόπο τήρησής τους.

 [β.δ. 13‐9‐59 / ΦΕΚ Α΄243, άρθρο 36 και 49]

μγ) Η εξέταση ενστάσεων περί εγγραφής ή διαγραφής μελών των ΟΕΒ και του Αρδευτικού Οργανισμού Στυμφαλίας Ασωπού Κορινθίας (ΑΟ­ΣΑΚ).

[β.δ. 13‐9‐59 / ΦΕΚ Α΄243, άρθρο 4, παρ. 2]

μδ) Η έγκριση των προϋπολογισμών, των ισολογισμών και των απολο­γισμών των ΓΟΕΒ και του ΑΟΣΑΚ και η διενέργεια ετήσιων οικονομι­κών‐διαχειριστικών ελέγχων. Η αποστολή των προϋπολογισμών, των ισολογισμών, των απολογισμών και των πορισμάτων των ετήσιων οικο­νομικών ‐ διαχειριστικών ελέγχων στην αρμόδια υπηρεσία του ΥΠΑΑΤ.

[β.δ. 13‐9‐59 / ΦΕΚ Α΄243, άρθρο 46, παρ. 2]

με) Ο έλεγχος των δαπανών που εγγράφονται στους προϋπολογισμούς των ΤΟΕΒ.

[ν.δ. 1277/72, άρθρο 3, β.δ. 13‐9‐59 / ΦΕΚ Α΄243, άρθρο 34, β.δ. 195/1963, άρθρο 9]

μστ) Ο έλεγχος και η έγκριση των προϋπολογισμών, των ισολογισμών και των απολογισμών των ΤΟΕΒ, μετά την έγκρισή τους από τη ΓΣ των ΤΟΕΒ και η διενέργεια ετήσιων οικονομικών‐ διαχειριστικών ελέγχων. Η αποστολή των προϋπολογισμών, των ισολογισμών, των απολογισμών και των πορισμάτων των ετήσιων οικονομικών‐διαχειριστικών ελέγχων στην αρμόδια υπηρεσία του ΥΠΑΑΤ.

[ν.δ. 1277/72, άρθρο 3, β.δ. 13‐9‐59 / ΦΕΚ Α΄243, άρθρο 34, β.δ. 195/1963, άρθρο 9,π.δ. 97/2017]

μζ) Η μέριμνα για την έγκριση αγοράς γεωργικών μηχανημάτων και αυτοκινήτων από τους ΟΕΒ.

[ν. 2647/98 άρθρο 1, ν. 3852/10 άρθρο 280, ν.δ. 2396/1953, υπ’ αρ. 6400/2060/1984 υ.α. Προεδρίας της Κυβέρνησης όπως τροποποιήθηκε και ισχύει, π.δ. 402/1988 άρθρο 22 παρ. δ εδ. ηη, π.δ. 94/1993]

μη) Η έγκριση του καταστατικού, του κανονισμού εσωτερικής υπηρε­σίας και του κανονισμού λειτουργίας και συντήρησης των έργων των ΤΟΕΒ, καθώς και των τροποποιήσεών τους.

[β.δ. 13‐9‐59 / ΦΕΚ Α΄243, άρθρο 1, παρ. 1, άρθρα 16 και 38]

μθ) Η έγκριση του κανονισμού εσωτερικής υπηρεσίας και του κανονι­σμού λειτουργίας και συντήρησης των έργων των ΓΟΕΒ και του ΑΟ­ΣΑΚ, καθώς και των τροποποιήσεών τους.

[β.δ. 13‐9‐59 / ΦΕΚ Α΄243, άρθρο 1]

ν) Η εξέταση ενστάσεων περί απαλλαγής μελών των ΤΟΕΒ από ει­σφορές.

[β.δ. 13‐9‐59 / ΦΕΚ Α΄243, άρθρο 29]

να) Η έγκριση αποφάσεων των ΔΣ των ΤΟΕΒ που αφορούν στον αριθμό, στην κατηγορία, στην ειδικότητα, στα προσόντα και στην αντι­μισθία του προσωπικού που προσλαμβάνουν οι ΤΟΕΒ.

[β.δ. 13‐9‐59 / ΦΕΚ Α΄243, άρθρο 37, παρ. 2]

Σημειώνεται ότι στις αποφάσεις πρόσληψης του προσωπικού των ΟΕΒ, η αντιμισθία ορίζεται σύμφωνα με την παρ. ιδ του άρθρου 7 του κεφ. Β του ν. 4354/2015, όπως ισχύει.

νβ) Η έγκριση αποφάσεων των ΔΣ των ΓΟΕΒ που αφορούν στον διο­ρισμό ή παύση τακτικού προσωπικού των ΓΟΕΒ.

[β.δ. 13‐9‐59 / ΦΕΚ Α΄243, άρθρο 44, παρ. 15]

νγ) Η μέριμνα για την έκδοση γνώμης από τη νομική υπηρεσία της Περιφέρειας σχετικά με την αναγκαιότητα των προσλήψεων των ΟΕΒ και του ΑΟΣΑΚ και η διαβίβασή της μαζί με το σχετικό αίτημα πρόσ­ληψης στον Συντονιστή της οικείας Αποκεντρωμένης Διοίκησης ή στον Ασκούντα καθήκοντα Γενικού Γραμματέα Αποκεντρωμένης Διοίκησης.

[ν. 4456/2017, άρθρο 46, παρ. 2α, υποπερίπτ. ββ, όπως τροποποιή­θηκε με τον ν. 4546/2018, άρθρο 66, παρ. 8]

νδ) Η απόφαση καθορισμού σύνθεσης επιτροπής διαγωνισμού για πλήρωση οργανικών θέσεων των ΤΟΕΒ και κάθε σχετικής λεπτομέρειας.

[β.δ. 13‐9‐59 / ΦΕΚ Α΄243, άρθρο 37, παρ. 2, β.δ. 195/1963, άρθρο 10, παρ. 1]

νε) Η κατάρτιση και η έγκριση προγράμματος καλλιεργειών εντός πε­ριοχής εγγειοβελτιωτικών έργων.

[ν.δ. 1277/72, άρθρο 7, παρ. 2]

νστ) Η αναγκαστική εγγραφή κονδυλίων στους προϋπολογισμούς ΤΟΕΒ, σε περίπτωση παραλείψεως ή αρνήσεως του ΤΟΕΒ.

[ν.δ. 1277/72, άρθρο 3, παρ. 3, β.δ. 13‐9‐59 / ΦΕΚ Α΄243, άρθρο 31, ν. 4546/2018, άρθρο 66, παρ. 5]

νζ) Η θεώρηση πινάκων εισφορών των ΟΕΒ, του ΑΟΣΑΚ και των ΤΕΑ.

[ν.δ. 1277/72, άρθρο 3, παρ. 1, ν. 2538/97, άρθρο 61, όπως τροποποιή­θηκε με το άρθρο 66 του ν. 4546/2018]

νη) Η σύσταση επιτροπής προσδιορισμού της ωφέλειας των εγγειοβελ­τιωτικών έργων και του ύψους της εισφοράς υπέρ ΤΟΕΒ και η εκδίκαση ενστάσεων κατά αποφάσεων της.

[β.δ. 13‐9‐59 / ΦΕΚ Α΄243, άρθρο 28, 128141/1594/802/27.12.79 έγ­γραφο Γεν. Δ/νσης Ε.Β Υπ. Γεωργίας]

νθ) Η εισήγηση προς τον Συντονιστή της οικείας Αποκεντρωμένης Διοίκησης ή στον Ασκούντα καθήκοντα Γενικού Γραμματέα Αποκε­ντρωμένης Διοίκησης για την αντικατάσταση μη αιρετών μελών ΔΣ των ΓΟΕΒ, προ της λήξεως της θητείας τους, μετά από σύμφωνη γνώμη του οικείου ΠΓΣΕΕ.

[ν.δ. 4546/58, άρθρο 66, παρ. 2α]

ξ) Η αντικατάσταση αντιπροσώπων παραγωγών στο ΔΣ του ΑΟΣΑΚ, προ της λήξεως της θητείας τους.

[β.δ. 20‐1‐58 / ΦΕΚ 16 Α΄, άρθρο 6, παρ. 2]

ξα) Κάθε άλλο θέμα το οποίο εμπίπτει στο πεδίο των αρμοδιοτήτων που ασκούνται από τις Περιφέρειες σύμφωνα με την αριθμ. 15 αρμοδιό­τητα της περίπτωσης β «Υποτομέας Γεωργίας» του τομέα Β «Γεωργίας ‐ Κτηνοτροφίας ‐ Αλιείας» της παρ. ΙΙ του άρθρου 186 του ν. 3852/2010, όπως ισχύει, σύμφωνα με την ισχύουσα νομοθεσία περί εγγειοβελτιωτι­κών έργων και ΟΕΒ.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*